
הכנסת העשרים
מושב רביעי
<פרוטוקול מס' 531>
מישיבת ועדת החוקה, חוק ומשפט
יום שלישי, ז' בשבט התשע"ח (23 בינואר 2018), שעה 15:30
<סדר היום:>
<הצעת חוק הבחירות לכנסת (תיקון מס' 70) (החלפות בוועדות קלפי בין אזורי בחירות), התשע"ח-2018>
נכחו:

<חברי הוועדה:> 
ניסן סלומינסקי – היו"ר
אורי מקלב

חברי הכנסת:
רוברט אילטוב

משה גפני
<מוזמנים:> 
עמי ברקוביץ
–
מחלקת ייעוץ וחקיקה, משרד המשפטים

דין לבנה
–
מרכז הוועדה לבחינת חוק הבחירות

<ייעוץ משפטי: >
אלעזר שטרן
<מנהל/ת הוועדה:>
אסף פרידמן
<רישום פרלמנטרי:>
אתי אפלבוים
<הצעת חוק הבחירות לכנסת (תיקון מס' 70) (החלפות בוועדות קלפי בין אזורי בחירות), התשע"ח-2018>
<היו"ר ניסן סלומינסקי:>
אני פותח את ישיבת ועדת החוקה, חוק ומשפט. על סדר-היום: הצעת חוק הבחירות לכנסת (תיקון מס' 70) (החלפות בוועדות קלפי בין אזורי בחירות), התשע"ח-2018. 

אלעזר, בבקשה. 

<אלעזר שטרן (יועץ משפטי):>
יש תיקון קטנטן נוסף שהתבקש. תיקון ניסוחי קטן. 

<דין ליבנה:>
יש רק שני תיקונים קטנים. תיקון אחד שהציע המציע והוא למחוא סיפא של סעיף שאומר שנציג של סיעה בקלפי לא ימונה לקלפי מסוימת אלא ימונה לאזור. זאת לא הפרקטיקה כבר למעלה מעשרים שנה. הסיעות רוצות למנות למקום אחד וכך גם נכון לעשות. 
אנחנו תומכים בהצעה של המציע. זה פשוט למחוק כמה מילים מהנוסח. 

<עמי ברקוביץ>
רק למען הסדר הטוב ההצעה הזאת לא היתה בפני ועדת שרים בתמיכה המקורירת שלה למרות שעניינית זה נראה הגיוני אבל זה לא היה - - - 

<היו"ר ניסן סלומינסקי:>
זה בסדר. 

מה התיקון השני?

<דין ליבנה:>
לא היה לי זמן להגיד בישיבה הקודמת. אנחנו צריכים קצת זמן להיערך ליישום התיקון. בתיאום עם נציגי המציע אנחנו מבקשים שהחוק יתחיל רק בעוד שלושה חודשים. 

<היו"ר ניסן סלומינסקי:>
זאת אומרת שאנחנו נקבל גם החלטה שלא יהיו בחירות בזמן הקרוב, לא מוניציפלי ולא כנסת. 

<רוברט אילטוב (ישראל ביתנו):>
מוניציפלי כבר נקבע. 

<היו"ר ניסן סלומינסקי:>
אני צוחק. מוניציפלי זה לא בשלושה חודשים הקרובים. 
חברי חברי הכנסת מקבלים את זה? אם כך אני מקבל את זה גם. 

מי בעד לאשר את הצעת החוק לקריאה שנייה ושלישית?

הצבעה

בעד – רוב

נגד – אין

נמנעים – אין

הצעת חוק הבחירות לכנסת (תיקון מס' 70) (החלפות בוועדות קלפי בין אזורי בחירות), התשע"ח-2018 נתקבלה.
<היו"ר ניסן סלומינסקי:>
אושר פה אחד. 

הנושא אושר, תודה רבה. 

הישיבה נעולה. 

<הישיבה ננעלה בשעה 15:40.>

